FORUM ΕΥΡΩ-ΑΡΑΒΙΚΩΝ ΠΟΛΕΩΝ
«Νέος Διάλογος για την Ανάπτυξη»

Dubai, 10-11 Φεβρουαρίου 2008
Δ Ι Α Κ Η Ρ Υ Ξ Η 
1. Εμείς, οι εκπρόσωποι των Ευρωαραβικών Πόλεων, Ενώσεων Τοπικών Αρχών, Διεθνών Θεσμικών και Μη Κυβερνητικών Οργανισμών, που συγκεντρωθήκαμε στο Dubai (H.A.E) στις 10-11 Φεβρουαρίου 2008 για το Forum  Ευρω-Αραβικών Πόλεων – «Νέος Διάλογος για Ανάπτυξη», καλωσορίζουμε την υψηλόβαθμη συμμετοχή στο Forum και επιβεβαιώνουμε την αποφασιστικότητά μας να καταστήσουμε τον διάλογό μας ως τη βάση για έναν πιο ειρηνικό κόσμο με μια ισχυρή Τοπική Αυτοδιοίκηση.

Υπενθυμίζουμε ότι αυτό το Forum διοργανώνεται στα πλαίσια μιας πρωτοβουλίας που άρχισε με την πρώτη Διάσκεψη Ευρωαραβικών Πόλεων που έλαβε χώρα στο Marrakech τον Οκτώβριο του 1988 και συνεχίσθηκε με την Διάσκεψη στη Βαλένθια τον Σεπτέμβριο του 1994.

2. Επιβεβαιώνουμε τη δέσμευσή μας να προωθήσουμε και να αναπτύξουμε συνεργασία και διάλογο μεταξύ Ευρωαραβικών Δήμων, σχετικά με έναν αριθμό θεμάτων, ζωτικής σημασίας, στα οποία το Forum επικεντρώθηκε, ιδιαίτερα:

· Τοπική Αυτοδιοίκηση

· Δημόσιες Μεταφορές και Πολεοδομία

· Καινοτομίες και ανταλλαγή καλών πρακτικών

· Περιβάλλον και Νερό

· Οικονομικά μέσα για τη στήριξη προγραμμάτων εταιρικότητας

· Πολιτιστική κληρονομιά και Τουρισμός

Αυτές τις συνεδριάσεις παρακολούθησαν Δήμαρχοι και ειδικοί από Ευρωπαϊκές και Αραβικές Πόλεις και συμφώνησαν στις παρακάτω προτάσεις:

α) Το Forum είναι μεγίστης σπουδαιότητας για την ανάπτυξη των Δήμων μας και την υιοθέτηση καλών πρακτικών και γνώσης, καθώς επίσης για την παροχή βοήθειας και στήριξης για τη βελτίωση των κριτηρίων τοπικής διακυβέρνησης, διαβίωσης και υπηρεσιών στους πολίτες μας.

Παρόμοια forα θα πρέπει να λαμβάνουν χώρα περαιτέρω στο μέλλον.

β) Θεωρούμε ότι αυτό το forum που έλαβε χώρα στο Dubai, Η.Α.Ε. αποτελεί μια βάση για βελτίωση σχέσεων εταιρικότητας μεταξύ Ευρωπαϊκών και Αραβικών πόλεων. Θα πρέπει να συγκαλείται περιοδικά κάθε τρία χρόνια, εναλλάξ, σε μια ευρωπαϊκή και μια αραβική πόλη.
γ) Το forum αναγνωρίζει την αναγκαιότητα περαιτέρω προσπαθειών για την προστασία του περιβάλλοντος επιτυγχάνοντας ισορροπία μεταξύ κοινωνικοοικονομικής και περιβαλλοντικής διάστασης, λαμβάνοντας υπόψη άλλα θέματα ουσιώδη για την αειφόρο ανάπτυξη των πόλεων μας. 
δ)  Το forum αναγνωρίζει την αναγκαιότητα εξεύρεσης ενιαίων λύσεων για τις δημόσιες μεταφορές, καθώς και την αναγκαιότητα ανταλλαγής εμπειριών και προγραμμάτων στον τομέα της πολεοδομίας.
ε) Κατανοούμε την αναγκαιότητα συνεργασίας μεταξύ των πόλεών μας για την εξεύρεση οικονομικών πόρων σχετικά με προγράμματα ανάπτυξης στον τομέα υποδομών, υπηρεσιών στις δημόσιες μεταφορές, στέγασης, πηγών πόσιμου νερού, διαχείρισης στερεών αποβλήτων, περιβαλλοντικής προστασίας, πολιτισμικής κληρονομιάς, τουρισμού κλπ.
           3. Θα εργασθούμε στενά από κοινού για να προσδιορίσουμε τα μέσα και τις δομές και να εμβαθύνουμε την εταιρικότητα μας κατά την επιδίωξη αυτών των στόχων.
4. Πεπεισμένοι για το αμοιβαίο ενδιαφέρον συνεργασίας σ’ αυτούς τους τομείς, αναλαμβάνουμε να προωθήσουμε και να αναπτύξουμε δραστηριότητες στις περιφέρειές μας ( ανταλλαγές, μελέτες, συνέδρια ), έτσι ώστε να επιτύχουμε  ένα κοινό όραμα που αποτελεί αναγκαία προϋπόθεση για ένα κόσμο με σταθερότητα, ειρήνη και με μια μεγαλύτερη κοινωνικοοικονομική ισορροπία, στα πλαίσια του οποίου οι στόχοι της χιλιετίας μπορούν να επιτευχθούν, με αμοιβαίο σεβασμό στην πολιτιστική, πολιτική και θρησκευτική ποικιλομορφία μας.

5. Σ’ αυτό το πνεύμα, μια συντονιστική Επιτροπή Παρακολούθησης, θα συσταθεί, που θα έχει σαν στόχο την υλοποίηση των προτάσεων του forum καθώς και την προετοιμασία του επόμενου Forum, που θα διεξαχθεί σε μία Ευρωπαϊκή πόλη το 2011.

Η Επιτροπή θα αποτελείται από: 
Το Κογκρέσο των Τοπικών και Περιφερειακών Αρχών του Συμβουλίου της Ευρώπης, το COPPEM, (Μόνιμη Επιτροπή Ευρωμεσογειακής Συνεργασίας), το CEMR, τον Οργανισμό Αραβικών Πόλεων, την τελευταία διοργανώτρια πόλη και τη νέα διοργανώτρια πόλη.
Η Επιτροπή θα αναλάβει τις παρακάτω υποχρεώσεις:
· Παρακολούθηση της υλοποίησης των προτάσεων της Διακήρυξης του Dubai.
· Συντονισμός μεταξύ Αραβικών και Ευρωπαϊκών πόλεων, για την διευκόλυνση της λειτουργίας ανταλλαγής πρακτικών και γνώσεων.
· Συντονισμός με την Ευρωπαϊκή και Αραβική πλευρά για την διοργάνωση του επόμενου Forum Ευρωαραβικών πόλεων. 

· Διοργάνωση συναντήσεων μεταξύ των Ευρωαραβικών πόλεων, ενθάρρυνση εταιρικότητας μεταξύ πόλεων, διοργάνωση ημερίδων και επιμορφωτικών σεμιναρίων.

· Συμμετοχή σε διεθνή και περιφερειακά Forums πόλεων.

Όλες οι αποφάσεις θα λαμβάνονται ομόφωνα. 

6. Εκφράζουμε τις ευχαριστίες μας και την εκτίμησή μας στη πόλη του Dubai και στα Η.Α.Ε. για την φιλοξενία αυτού του Ευρωαραβικού Forum, καθώς και για την συνεχή στήριξή τους σε παρόμοιες συναντήσεις με στόχο την ανάπτυξη των Δήμων σε όλο τον κόσμο. 
Επιπλέον, εκφράζουμε τις ευχαριστίες μας στους παρακάτω οργανισμούς και θεσμικά όργανα που συνέβαλαν στην διοργάνωση αυτού του γεγονότος στο Dubai: 
Oργανισμό Αραβικών Πόλεων (ΑΤΟ), COPPEM (Μόνιμη Επιτροπή Ευρωμεσογειακής Συνεργασίας), Αραβικό Ινστιτούτο για Αστική Ανάπτυξη (ΑUDI), CPLRΕ (Κογκρέσο Τοπικών και Περιφερειακών Αρχών του Συμβουλίου της Ευρώπης), CEMR, και καθέναν που συνέβαλλε στην επιτυχία αυτού του γεγονότος.

